Държавен вестник, бр. 96, 2012 г., стр. 151

БРОЙ  96	
Д Ъ Р Ж А В Е Н  В Е С Т Н И К 	
СТР.  151  
мите за доброто изпълнение на нейните функции 
помещения, оборудване, техника, хардуер и спе­
циализиран софтуер.
За осигуряване на необходимата информация 
са използвани следните методи: 
· набиране и анализ на статистически данни;
· събиране и проучване на национални и 
ведомствени нормативни и отчетни документи; 
· провеждане на дълбочинни интервюта.
Анализът се извършва през призмата на функ­
циите, които държавата е възложила в областта на 
управление на хидроенергийните системи и обекти. 
В съответствие с това разбиране се идентифицират 
ведомствата, на които са възложени тези функции. 
Законът за водите възлага на министъра на иконо­
миката, енергетиката и туризма осъществяването 
на държавната политика, свързана с дейностите 
по експлоатация, изграждане, реконструкция и 
модернизация на хидроенергийните системи и 
обекти, и контрола за състоянието на водните 
обекти и водностопанските системи и съоръжения 
в рамките на неговата компетентност. Функциите 
във връзка с изпълнението на тези правомощия на 
министъра на икономиката, енергетиката и туризма 
са възложени на поделение „Язовири и каскади“ 
в организационната структура на Националната 
електрическа компания ЕАД. Министърът на ико­
номиката, енергетиката и туризма е принципал и 
упражнява правата на държавата в дружеството 
съгласно разпоредбите на Правилник за реда за 
упражняване правата на държавата в търговските 
дружества с държавно участие в капитала, приет 
с ПМС № 112 от 23.05.2003 г., подпомаган от Ди­
рекция „Индустриални отношения и управление 
на държавното участие“ в МИЕТ.
В този контекст настоящият анализ се концен­
трира върху оценка на капацитета на поделение 
„Язовири и каскади“.
3.3.2. Обща характеристика на поделение „Язови­
ри и каскади“
Предприятие „Язовири и каскади“ е създадено 
през 1954 г. с Постановление на Министерския 
съвет към тогавашното Министерство на електри­
фикацията. Понастоящем „Язовири и каскади“ е 
поделение в дирекция „Производство“ в организа­
ционната структура на Националната електрическа 
компания ЕАД. 
Предметът на дейност на „Язовири и каскади“ е 
техническа експлоатация и поддържане на язовири 
и хидроенергийни обекти. Съобразно предмета 
на дейност основните функции на предприятието 
включват: 
– Извършване на технически контрол и на­
блюдение върху експлоатационната сигурност и 
стабилитета на язовирните стени, напорните и 
безнапорните деривации и другите хидротехниче­
ски съоръжения;
– Експлоатация, поддържане и ремонт на 
хидротехническите съоръжения и извършване на 
ново строителство във връзка с техническата и 
стопанската експлоатация;
– Максимално улавяне и ефективно използване 
на водите;
– Ежедневно изготвяне на водния баланс на 
водохващанията.
Предприятието стопанисва 27 язовира, над 
40 язовирни стени (многогодишни, годишни, се­
зонни, седмични и дневни изравнители), над 400 
км безнапорни и напорни деривации и над 500 
водохващания. 
Общият застроен обем на стопанисваните от 
предприятието язовири е 50,1 % от общия регулиран 
обем на водохранилищата в Република България. 
В началото на 2009 г. наличният обем в язовири­
те, стопанисвани от „Язовири и каскади“, е 2353 м3, 
което е около 72 % от общия обем в язовирите и 
е с около 420 млн. м3 по-малко спрямо началото 
на 2008 г. В края на 2009 г. общият завирен обем 
е 2753 млн. м3 и е около 84 % от общия обем. 
Предприятието осигурява водни ресурси за 35 ВЕЦ 
с инсталирана мощност 2811 МВт. 
През 2009 г. е реализиран общ приток от 
5 610 244 хил. м3, което е с 32 % повече от пре­
дходната година. От общия приток 5 610 244 хил. м3 
3 648 627 хил. м3 са от собствен водосбор и съ­
бирателни деривации, а 1 961 617 хил. м3 са от 
ВЕЦ, ПАВЕЦ и ПС. 
Общият разход на вода от язовирите е 
5 871 656 хил. м3 и той е разпределен, както следва:
– Подадена вода за ВЕЦ – 5 282 265 хил. м3 
или 89,96 % от общия разход;
– Подадена вода за напояване – 33 641 хил. м3 
или 0,57 % от общия разход;
– Подадена вода за водоснабдяване – 
210 025 хил. м3 или 3,58 % от общия разход;
– Изпуснати води за оводняване на речните 
русла – 59 604 хил. м3 или 1,025 % от общия разход;
– Изпарения, филтрация и пропуски – 
212 190 хил. м3 или 3,61 % от общия разход;
– Пропуснати води при провеждане на годиш­
ните технически прегледи и превантивна дей­
ност – 58 171 хил. м3 или 0,99 % от общия разход;
– Прелели води през преливниците на язовир­
ните стени – 14 573 хил.м3 или 0,27 % от общия 
разход.
Поделение „Язовири и каскади“ осигурява екс­
плоатация на каскадите Баташки водносилов път, 
Долна Арда, Искър, Рила, Петрохан, Пиринска 
Бистрица, Доспат – Въча, Белмекен – Сестри­
мо – Чаира, и хидровъзлите Ал. Стамболийски, 
Копринка и Розов кладенец и Овчарица. 
За част от приватизираните каскади „Язовири и 
каскади“ извършва поддръжка и ремонт на съоръ­
женията при заплащане на дейността по договор, а 
за други изцяло осигурява поддръжка и ремонт на 
съоръженията, без тези на приватизираните ВЕЦ.
При осъществяване на своите функции „Язовири 
и каскади“ взаимодейства основно с „Напоителни 
системи“ – ЕАД, в структурата на Министерството 
на земеделието и храните, с ВиК дружествата, със 
сдруженията за напояване, с общините, с конце­
сионери за рибовъдство и други.
3.3.3. Институционален капацитет на поделение 
„Язовири и каскади“
Количествени и качествено-структурни харак­
теристики на персонала
В предприятието работят над 750 души – слу­
жители в обща администрация, технически специ­
алисти и работници, разпределени в централното 
управление, язовирните райони и ремонтните бази.